Davlat organlari va tashkilotlarining jismoniy va yuridik shaxslarning murojaatlari bilan ish olib boruvchi xodimlari malakasini oshirish tartibi toʻgʻrisidagi nizomni tasdiqlash haqida
(resolution, 2025-03-19)

“Jismoniy va yuridik shaxslarning murojaatlari toʻgʻrisida”gi Oʻzbekiston Respublikasining Qonuniga muvofiq, shuningdek, davlat organlari va tashkilotlarining jismoniy va yuridik shaxslarning murojaatlari bilan ish olib boruvchi xodimlari malakasini oshirish tartibini belgilash maqsadida Vazirlar Mahkamasi qaror qiladi: 1. “Jismoniy va yuridik shaxslarning murojaatlari toʻgʻrisida”gi Oʻzbekiston Respublikasi Qonunining 33-moddasiga muvofiq davlat organlari va tashkilotlarining jismoniy va yuridik shaxslarning murojaatlari bilan ish olib boruvchi xodimlari (keyingi oʻrinlarda — xodimlar)ning har uch yilda kamida bir marta malakasini oshirish belgilanganligi maʼlumot uchun qabul qilinsin. 2. Belgilansinki: xodimlarning malakasini oshirish Oʻzbekiston Respublikasi Prezidenti huzuridagi Davlat boshqaruvi akademiyasi va uning filiallarida, shuningdek, Oʻzbekiston Respublikasi Adliya vazirligi huzuridagi Yuridik kadrlarni qayta tayyorlash va malakasini oshirish institutida tashkil etiladigan malaka oshirish kurslarida amalga oshiriladi; malaka oshirish kursida oʻqitish muddati 12 soatni tashkil etadi; xodimlarning maʼlumotlari bazasi Adliya vazirligi va hududiy adliya organlari tomonidan shakllantiriladi hamda yuritiladi; xodimlarning malakasini oshirish bilan bogʻliq xarajatlar ularni malaka oshirishga yuborgan tashkilotning budjet va budjetdan tashqari mablagʻlari hisobidan qoplanadi. 3. Quyidagilarni nazarda tutuvchi Davlat organlari va tashkilotlarining jismoniy va yuridik shaxslarning murojaatlari bilan ish olib boruvchi xodimlari malakasini oshirish tartibi toʻgʻrisidagi nizom ilovaga muvofiq tasdiqlansin: murojaatlar bilan ish olib boruvchi xodimlar malakasini oshirishning oʻquv dasturlarini ishlab chiqish; malaka oshirish kurslarida oʻqitiladigan xodimlarning roʻyxatini hamda malaka oshirish kursi tinglovchilarining oʻquv guruhini shakllantirish; oʻquv dasturi va boshqa oʻquv-metodik hujjatlarni tasdiqlash hamda malaka oshirish kurslarini tashkil qilish; oʻquv dasturiga muvofiq belgilangan mavzular boʻyicha sinov imtihonlarini oʻtkazish hamda oʻquv kurslarini muvaffaqiyatli tamomlagan tinglovchilarga belgilangan namunadagi sertifikat rasmiylashtirish; murojaatlar bilan ish olib boruvchi xodimlarning maʼlumotlari bazasini shakllantirish. 4. Oʻzbekiston Respublikasi Adliya vazirligi Oliy va oʻrta maxsus taʼlim vazirligi bilan birgalikda bir oy muddatda davlat organlari va tashkilotlarining jismoniy va yuridik shaxslarning murojaatlari bilan ish olib boruvchi xodimlari malakasini oshirish toʻgʻrisidagi davlat taʼlim talablarini ishlab chiqilishi va tasdiqlanishini taʼminlasin. 5. Vazirliklar va idoralar, Qoraqalpogʻiston Respublikasi Vazirlar Kengashi, viloyatlar hamda Toshkent shahar, tuman (shahar)lar hokimliklari: ushbu qaror bilan tasdiqlangan Nizomga muvofiq xodimlarning malakasini oshirish ishlarini tashkil etish boʻyicha zarur choralarni koʻrsin; oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 6. Mazkur qarorning bajarilishini nazorat qilish Oʻzbekiston Respublikasi adliya vaziri R.K. Davletov zimmasiga hamda Vazirlar Mahkamasining Taʼlim, sogʻliqni saqlash va sport masalalari kotibiyati va Jismoniy va yuridik shaxslarning murojaatlarini koʻrib chiqish boʻlimiga yuklansin. 1. Mazkur Nizom “Jismoniy va yuridik shaxslarning murojaatlari toʻgʻrisida”gi Oʻzbekiston Respublikasining Qonuniga muvofiq davlat organlari va tashkilotlarida (keyingi oʻrinlarda — davlat tashkilotlari) jismoniy va yuridik shaxslarning murojaatlari (keyingi oʻrinlarda — murojaatlar) bilan ish olib boruvchi xodimlarni (keyingi oʻrinlarda — murojaatlar bilan ishlovchi xodimlar) oʻqitish va ularning malakasini oshirish tartibini belgilaydi. Bunda, jismoniy va yuridik shaxslarning murojaatlari bilan ishlovchi xodimlar deganda, kelib tushgan murojaatlarni qabul qilish, roʻyxatga olish va koʻrib chiqish uchun yuborish, shuningdek, murojaatlarning hisobini yuritish va koʻrib chiqilishini nazorat qilish maqsadida davlat tashkilotlarida tashkil etilgan boʻlim, boʻlinma yoki guruhlarning rahbarlari va xodimlari tushuniladi. 2. Murojaatlar bilan ish olib boruvchi xodimlarni oʻqitish va ularning malakasini oshirishdan maqsad xodimlarning murojaatlarni qabul qilish, roʻyxatga olish, koʻrib chiqish hamda murojaatlar bilan ish yuritishni tashkil etishdagi nazariy va amaliy bilimlari, kasbiy mahorat va koʻnikmalarini shakllantirish hamda muntazam yangilab borishdan iborat. 3. Quyidagilar murojaatlar bilan ish olib boruvchi xodimlarning malakasini oshirish va oʻqitishning asosiy vazifalari hisoblanadi: murojaatlarni koʻrib chiqish sohasidagi davlat siyosatining maqsad va vazifalari toʻgʻrisida aniq tushunchalarni shakllantirish; murojaatlar bilan ish olib borishning tashkiliy-huquqiy masalalari boʻyicha tahliliy koʻnikmalarni shakllantirish va kasbiy tayyorgarlikning bajariladigan vazifalar va funksiyalarga muvofiqligini taʼminlash; faoliyatda murojaatlar bilan ishlash sohasidagi vaziyatni tizimli nazorat qilish va monitoring olib borish koʻnikmalarini oʻrgatish. 4. Murojaatlar bilan ish olib boruvchi xodimlar malakasini oshirish Oʻzbekiston Respublikasi Prezidenti huzuridagi Davlat boshqaruvi akademiyasi va uning filiallarida, shuningdek, Oʻzbekiston Respublikasi Adliya vazirligi huzuridagi Yuridik kadrlarni qayta tayyorlash va malakasini oshirish institutida (keyingi oʻrinlarda — taʼlim muassasasi) toʻlov-shartnoma asosida tashkil etiladi. 5. Murojaatlar bilan ish olib boruvchi xodimlar malakasini oshirish har uch yilda kamida bir marta amalga oshiriladi. 6. Davlat tashkilotlari rahbarlari murojaatlar bilan ish olib boruvchi xodimlarining oʻz vaqtida malakasini oshirishlari uchun masʼul hisoblanadi. 7. Murojaatlar bilan ish olib boruvchi xodimlar malakasini oshirish bilan bogʻliq xarajatlar ularni malaka oshirishga yuborgan tashkilotning budjet va budjetdan tashqari mablagʻlari hisobidan qoplanadi. 8. Murojaatlar bilan ish olib boruvchi xodimlar malakasini oshirish kurslarini tashkil etish hamda ularning maʼlumotlar bazasini shakllantirish va yuritish tartibi ushbu Nizomga 1-ilovaga muvofiq sxemaga binoan amalga oshiriladi. 9. Malaka oshirish kursida oʻqitish vaqti 12 soatni tashkil etadi. Oʻquv yuklamasining umumiy hajmi murojaatlarni qabul qilish, roʻyxatga olish va koʻrib chiqish, shuningdek, murojaatlar bilan ishlashni tashkil etishga qaratilgan faoliyat yoʻnalishlariga muvofiq taqsimlanadi. 10. Murojaatlar bilan ish olib boruvchi xodimlar malakasini oshirishning oʻquv dasturi davlat tashkilotlarida murojaatlar boʻyicha olib borilayotgan ishlar samaradorligining tahlili natijalarini inobatga olgan holda taʼlim muassasasi tomonidan ishlab chiqiladi. Oʻquv dasturi Oʻzbekiston Respublikasi Vazirlar Mahkamasi huzuridagi Taʼlim sifatini nazorat qilish davlat inspeksiyasidan tegishli ekspertizadan oʻtkazilib, Oliy va oʻrta maxsus taʼlim vazirligi bilan kelishgan holda taʼlim muassasasi tomonidan tasdiqlanadi. 11. Malaka oshirish kurslarida oʻqish vaqti va muddati taʼlim muassasasi bilan kelishilgan holda tayyorlanadigan hamda tegishliligi boʻyicha buyurtmachi tashkilotlar tomonidan 2-ilovaga muvofiq shaklda tasdiqlanadigan tinglovchilarning malaka oshirish kurslaridan oʻtish vaqti, shakli va yoʻnalishi koʻrsatilgan taqsimot-rejalarga muvofiq belgilanadi. 12. Buyurtmachi tashkilotlar tomonidan taqsimot-rejalar yarim yil uchun tuziladi va har yili iyun va dekabr oyining 15 sanasiga qadar tasdiqlanadi hamda mazkur Nizomning 4-bandida koʻrsatilgan oʻzi tanlagan taʼlim muassasalaridan biriga yetkaziladi. Taqsimot-rejalarda xodimning malaka oshirish kurslaridan oʻtish shakli koʻrsatiladi. 13. Buyurtmachi tashkilotlar taqsimot-rejalarga asosan oʻqishi belgilangan xodimlarini malaka oshirish kurslarida qatnashishlarini taʼminlaydi. 14. Malaka oshirish kursiga tinglovchilarni qabul qilish taʼlim muassasasi rahbarining buyrugʻi bilan rasmiylashtiriladi. Taʼlim muassasasi tinglovchilarning malaka oshirish kurslariga oʻz vaqtida kelmaganligi yoki qatnashmaganligi haqida davlat tashkilotlariga xabar beradi. Malaka oshirish kurslarida uzrli sabablarga koʻra qatnashmagan tinglovchilarga navbatdagi malaka oshirish kurslarida oʻqishga ruxsat beriladi. 15. Malaka oshirish kurslarida oʻquv jarayoni oʻquv kursining dasturi asosida taʼlim muassasasi rahbari tomonidan tasdiqlanadigan mashgʻulotlar jadvali boʻyicha olib boriladi. 16. Malaka oshirish quyidagi shakllarda amalga oshirilishi mumkin: taʼlim muassasasi va uning filiallarida oʻqitish; xodimlarning ish joyida oʻqitish; masofaviy taʼlim orqali oʻqitish. 17. Ish joyida oʻqitish taʼlim muassasasi tomonidan mutaxassislarni jalb etish orqali tinglovchini ishdan ajratmagan holda ish joyining oʻzida oʻqitishdan iborat. Malaka oshirishning mazkur shakli boʻyicha oʻquv jarayoni davlat tashkilotlari tomonidan guruhlarning shakllantirilishini inobatga olgan holda tinglovchilar soni kamida oʻn nafar boʻlgan guruhlar uchun tashkil etiladi. 18. Masofaviy taʼlim onlayn va oflayn tarzda amalga oshiriladi. 19. Onlayn shakldagi masofadan oʻqitish tinglovchi va professor-oʻqituvchilar oʻrtasida oʻzaro aloqani taʼminlash uchun maxsus jihozlangan oʻquv xonalarida real vaqt rejimida amalga oshiriladi. Oflayn shakldagi masofadan oʻqitish taʼlim muassasasida ishga tushirilgan maxsus masofaviy taʼlim platformasi orqali amalga oshiriladi. Xodimlarning masofaviy taʼlim olish uchun belgilangan oʻqish joylariga yetib kelishi, shuningdek, masofaviy taʼlim platformasi orqali roʻyxatdan oʻtib, oʻquv jarayonlarida ishtirok etishi davlat tashkilotlari tomonidan taʼminlanadi. 20. Masofaviy taʼlim davomida tinglovchilar kurslarni tashkil etish va oʻtkazish rejasiga, oʻqish davomiyligiga amal qilishi, shuningdek, taʼlim jarayonida shaxsan oʻzi ishtirok etishi talab etiladi. 21. Masofaviy taʼlim shakli boʻyicha oʻqitish jarayonida tinglovchilar faoliyati va taʼlim jarayonini muvofiqlashtirish hamda yoʻnaltirish taʼlim muassasasi rahbarining buyrugʻi bilan biriktiriladigan pedagog maslahatchi tomonidan amalga oshiriladi. 22. Tinglovchilar bilan doimiy aloqa bogʻlash, tinglovchilarga zarur metodik yordam berish va tinglovchilar bilimlarini baholash pedagog maslahatchining vazifalariga kiradi. Pedagog maslahatchi yakka tartibdagi topshiriqning tinglovchi tomonidan bajarilishini xolisona baholanishi uchun javob beradi. Pedagog maslahatchi bilan aloqa elektron pochta, telefon va boshqa elektron aloqa vositalari yordamida amalga oshiriladi. Shuningdek, pedagog maslahatchi bilan aloqa sessiyalar (bevosita yuzma-yuz muloqot) tarzida ham amalga oshirilishi mumkin. 23. Malaka oshirish kurslari oʻquv dasturiga muvofiq belgilangan mavzular (modullar) boʻyicha sinov imtihonini topshirish bilan yakunlanadi. 24. Masofaviy taʼlim kurslari boʻyicha sinov imtihoni (suhbat) oflayn shaklda test topshiriqlarini bajarish yoki onlayn shaklda real vaqt rejimida tashkil etilishi mumkin. Sinov imtihoni (suhbat)ni qabul qilish shakli taʼlim muassasasi rahbarining buyrugʻida koʻrsatiladi. 25. Malaka oshirish kurslarida oʻqigan tinglovchilarga oʻquv kursining nomi va hajmi koʻrsatilgan holda, malaka oshirish kurslarini yakunlaganlik uchun belgilangan namunadagi sertifikat rasmiylashtiriladi. Sinov imtihonini topshirmagan (suhbatdan oʻtmagan) tinglovchiga sertifikat berilmaydi. Bu holda tinglovchiga malaka oshirish kursida qatnashganligi toʻgʻrisida maʼlumotnoma beriladi. Tinglovchi uzrli sabablarga koʻra sinov imtihonida qatnashmagan hollarda taʼlim muassasasi rahbari tomonidan sinov imtihoni (suhbat)ni topshirishga ruxsat berilishi mumkin. 26. Sinov imtihoni natijalaridan norozi boʻlgan tinglovchi natijalar eʼlon qilingan kundan boshlab uch ish kuni ichida taʼlim muassasasi rahbari nomiga apellyatsiya shikoyati bilan murojaat qilish huquqiga ega. 27. Apellyatsiya shikoyatini koʻrib chiqish uchun taʼlim muassasasi rahbarining buyrugʻi bilan besh nafar aʼzodan iborat tarkibda Apellyatsiya komissiyasi tuziladi. Apellyatsiya komissiyasi tarkibiga, qoida tariqasida, taʼlim muassasasi rahbarining birinchi oʻrinbosari, boʻlim boshliqlari, shuningdek, tinglovchi natijalaridan norozi boʻlgan sinov imtihonida ishtirok etmagan pedagog xodimlar kiritiladi. Apellyatsiya komissiyasiga boshqa tashkilotlardan ham mutaxassislar jalb etilishi mumkin. Apellyatsiya komissiyasi faoliyati uning ishida aʼzolardan uchdan ikki qismi ishtirok etgan taqdirda vakolatli hisoblanadi. Apellyatsiya komissiyasining qarori oddiy koʻpchilik ovoz bilan qabul qilinadi va unda ishtirok etgan barcha aʼzolar tomonidan tasdiqlanadigan bayonnoma bilan rasmiylashtiriladi. 28. Apellyatsiya komissiyasining ish tartibi apellyatsiya komissiyasini tashkil etish toʻgʻrisidagi qarorda belgilanadi. Apellyatsiya komissiyasi tarkibiga sinov imtihoni komissiyasi tarkibidan aʼzo kiritilmaydi. 29. Apellyatsiya shikoyati apellyatsiya komissiyasi tomonidan shikoyat berilgan kundan boshlab uch ish kuni ichida koʻrib chiqiladi. Apellyatsiya shikoyatini koʻrib chiqishda apellyatsiya komissiyasi sinov imtihoni bilan bogʻliq materiallarni har tomonlama oʻrganadi. 30. Tinglovchilar apellyatsiya komissiyasi tomonidan shikoyati koʻrib chiqilishi jarayonida ishtirok etishga haqli. Tinglovchining apellyatsiya shikoyatini koʻrib chiqish natijasi boʻyicha apellyatsiya komissiyasi quyidagi qarorlardan birini qabul qiladi: qoʻyilgan ballarni oʻzgarishsiz qoldirish; qoʻyilgan ballarni oʻzgartirish. Tinglovchining apellyatsiya shikoyatini koʻrishda uning ilgari olgan balini pasaytirishga yoʻl qoʻyilmaydi. 31. Malaka oshirish kursiga qabul qilingan tinglovchilarning oʻrtacha oylik ish haqi oʻqish davrida asosiy ish joyi boʻyicha saqlab qolinadi. 32. Taʼlim muassasasi: malaka oshirish faoliyatiga oʻquv-metodik rahbarlik qiladi; malaka oshirishning oʻquv dasturini ishlab chiqadi va muntazam yangilanishini taʼminlaydi; malaka oshirish mexanizmlari va usullarini takomillashtirish choralarini koʻradi; malaka oshirish tizimiga taʼlimning zamonaviy shakl va usullarini, axborot-kommunikatsiya va innovatsion texnologiyalarni joriy qiladi. 33. Davlat tashkilotlari: murojaatlar bilan ish olib boruvchi xodimlari malakasini oshirish qamrovining toʻliqligi va oʻz vaqtida amalga oshirilganligi uchun masʼul hisoblanadi; murojaatlar bilan ish olib boruvchi xodimlari malakasini oshirishlari uchun zarur shart-sharoitlarni yaratib beradi; taʼlim muassasasiga statistik, axborot-tahliliy materiallarni, huquqni qoʻllash amaliyoti umumlashmalari va materiallarini taqdim etadi, axborot-resurs bazasini rivojlantirishga koʻmaklashadi. 34. Murojaatlar bilan ish olib boruvchi xodimlarning maʼlumotlari bazasi tegishli ravishda Adliya vazirligi (keyingi oʻrinlarda — Vazirlik) va Qoraqalpogʻiston Respublikasi Adliya vazirligi, viloyatlar, Toshkent shahar adliya boshqarmalari hamda tuman (shahar) adliya boʻlimlari (keyingi oʻrinlarda — hududiy adliya organlari) tomonidan shakllantiriladi hamda yuritiladi. 35. Vazirlik va hududiy adliya organlari murojaatlar bilan ish olib boruvchi xodimlar faoliyatini muvofiqlashtirish maqsadida davlat tashkilotlari tomonidan mazkur Nizomga muvofiq taqdim etiladigan murojaatlar bilan ish olib boruvchi xodimlar toʻgʻrisidagi maʼlumotlardan tashqari, ulardan murojaatlar bilan ishlash faoliyatiga doir boshqa tegishli hujjatlar va maʼlumotlarni soʻrab olishga haqli. 36. Vazirlikda murojaatlar bilan ish olib boruvchi xodimlarning maʼlumotlari yigʻma bazasi, hududiy adliya organlarida esa hududiy maʼlumotlar bazasi yuritiladi. 37. Maʼlumotlar bazalari davlat tilida, elektron shaklda yuritiladi hamda malaka oshirish kurslari davomida, jumladan uning davriyligi va uzluksizligini taʼminlash maqsadida foydalaniladi. 38. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, shuningdek, respublika darajasidagi davlat tashkilotlari murojaatlar bilan ish olib boruvchi xodimlari toʻgʻrisidagi axborotni Vazirlikka, viloyat darajasidagi davlat tashkilotlari murojaatlar bilan ish olib boruvchi xodimlari toʻgʻrisidagi axborotni Qoraqalpogʻiston Respublikasi Adliya vazirligi, viloyatlar va Toshkent shahar adliya boshqarmalariga hamda tuman (shahar) hokimliklari va tuman darajasidagi davlat tashkilotlari murojaatlar bilan ish olib boruvchi xodimlari toʻgʻrisidagi axborotni tuman (shahar) adliya boʻlimlariga taqdim etadi. 39. Davlat tashkilotlari tegishli yil yakunlangandan soʻng, keyingi yilning 10-sanasiga qadar tegishli adliya organiga mazkur Nizomning 3-ilovasiga muvofiq shakldagi maʼlumotlarni yozma yoki elektron shaklda taqdim etadi. Tuman (shahar) adliya boʻlimlari tegishli yil yakunlangandan soʻng, keyingi yilning 15-sanasiga qadar bazadagi maʼlumotlarni tegishlicha Qoraqalpogʻiston Respublikasi Adliya vazirligi, viloyatlar va Toshkent shahar adliya boshqarmalariga elektron shaklda taqdim etadi. Qoraqalpogʻiston Respublikasi Adliya vazirligi, viloyatlar va Toshkent shahar adliya boshqarmalari tegishli yil yakunlangandan soʻng, keyingi yilning 20-sanasiga qadar hududiy bazadagi maʼlumotlarni Vazirlikka elektron shaklda taqdim etadi. 40. Taqdim etilgan maʼlumotlar yil davomida oʻzgargan taqdirda, davlat tashkilotlari oʻn kun muddatda tegishli maʼlumotni adliya organiga yuborishi lozim. Hududiy adliya organi oʻzgarishlar boʻyicha maʼlumotlarni ular taqdim etilgandan soʻng besh kun muddatda Vazirlikka taqdim etishi shart. 41. Taʼlim muassasasi mazkur Nizomning 4-ilovasiga muvofiq shakldagi maʼlumotni har chorakda, tegishli chorak yakunlangandan soʻng, keyingi oyning 5-sanasiga qadar Vazirlikka elektron shaklda taqdim etadi. 42. Taqdim etilgan maʼlumotlar Vazirlikka kelib tushgandan soʻng, ular ikki ish kuni ichida maʼlumotlar yigʻma bazasiga joylashtiriladi va muntazam ravishda yangilab boriladi. 43. Ushbu Nizom talablarini vazirliklar, davlat qoʻmitalari va idoralar tomonidan bajarilishini muvofiqlashtirish Vazirlar Mahkamasi apparatining Jismoniy va yuridik shaxslarning murojaatlarini koʻrib chiqish boʻlimi tomonidan amalga oshiriladi. 44. Ushbu Nizomni qoʻllashda yuzaga keladigan nizolar qonun hujjatlarida belgilangan tartibda hal etiladi. 45. Mazkur Nizom talablarining buzilishida aybdor shaxslar qonun hujjatlariga muvofiq javobgar boʻladilar. BosqichSubyektlarChora-tadbirlarBajarish muddatlariI. Malaka oshirish kursini tashkil etish tartibi1-bosqichDavlat boshqaruvi akademiyasi, Yuridik kadrlarni qayta tayyorlash va malakasini oshirish instituti1. Murojaatlar bilan ish olib boruvchi xodimlar malakasini oshirishning oʻquv dasturlarini ishlab chiqadi.1. Oʻquv kursi boshlanishidan kamida 2 oy oldin.2. Oʻquv dasturini Oliy taʼlim, fan va innovatsiyalar vazirligi bilan kelishgan holda tasdiqlaydi.2. Oʻquv kursi boshlanishidan kamida 1 oy oldin.2-bosqichDavlat organlari va tashkilotlari1. Malaka oshirish kurslarida oʻqitiladigan xodimlarning roʻyxatini shakllantiradi.1. Har yili 1-iyun va 10-dekabr.2. Xodimlarini malaka oshirish kurslarida oʻqitish boʻyicha har yarim yillik taqsimot-rejalarini ishlab chiqadi va tasdiqlaydi.3. Taqsimot-rejalarini Davlat boshqaruvi akademiyasi yoki Yuridik kadrlarni qayta tayyorlash va malakasini oshirish institutiga yuboradi.2-3. Har yili 15-iyun va 15-dekabr.4. Malaka oshirish uchun tegishli shartnomalarni rasmiylashtiradi.4. Oʻquv kursi boshlanishidan 5 ish kuni oldin5. Xodimlarni oʻquv kurslarida oʻqitish masalalari boʻyicha masʼul xodimni taʼlim muassasasi bilan hamkorlik qilishini tashkil qiladi.5. Doimiy ravishda3-bosqichDavlat boshqaruvi akademiyasi, Yuridik kadrlarni qayta tayyorlash va malakasini oshirish instituti1. Buyruq asosida malaka oshirish kursi tinglovchilarining oʻquv guruhini shakllantiradi.2. Har bir oʻquv guruhiga pedagog-maslahatchini biriktiradi.Oʻquv kursi boshlanishidan 1 ish kuni oldin4-bosqichDavlat boshqaruvi akademiyasi, Yuridik kadrlarni qayta tayyorlash va malakasini oshirish instituti1. Oʻquv dasturi va boshqa oʻquv-metodik hujjatlar asosida malaka oshirish kurslarini tashkil qiladi.1. Taqsimot-rejada belgilangan muddatda2. Davlat organlari va tashkilotlari bilan birgalikda malaka oshirish boʻyicha oʻqitish jarayonlari monitoring (ichki va tashqi) qilib boriladi.2. Muntazam, oʻquv jarayoni davomida5-bosqichDavlat boshqaruvi akademiyasi, Yuridik kadrlarni qayta tayyorlash va malakasini oshirish instituti1. Malaka oshirish kurslari oʻquv dasturiga muvofiq belgilangan mavzular (modullar) boʻyicha sinov imtihonini tashkil qiladi.1. Uquv kurslari yakunida2. Oʻquv kurslarini muvaffaqiyatli tamomlagan tinglovchilarga belgilangan namunadagi (elektron) sertifikat rasmiylashtiradi.2. Sinov imtihoni topshirilgan kunning oʻzidaII. Murojaatlar bilan ish olib boruvchi xodimlarning maʼlumotlari bazasini shakllantirish va yuritish tartibi1-bosqichDavlat organlari va tashkilotlari1. Murojaatlar bilan ish olib boruvchi xodimlar toʻgʻrisidagi maʼlumotni respublika darajasidagi davlat tashkilotlari Adliya vazirligiga, viloyat darajasidagi davlat tashkilotlari hududiy (viloyat) adliya organlariga, tuman darajasidagi davlat tashkilotlari tuman (shahar) adliya boʻlimlariga taqdim etadi.1. Tegishli yil yakunlangandan soʻng, keyingi yilning 10-sanasiga qadarTuman (shahar) adliya boʻlimlari2. Maʼlumotlar bazasidagi maʼlumotlarni tegishlicha Qoraqalpogʻiston Respublikasi Adliya vazirligi, viloyatlar va Toshk?nt shahar adliya boshqarmalariga elektron shaklda taqdim etadi.2. Tegishli yil yakunlangandan soʻng, keyingi yilning 15-sanasiga qadarQoraqalpogʻiston Respublikasi Adliya vazirligi, viloyatlar va Toshkent shahar adliya boshqarmalari3. Hududiy maʼlumotlar bazasidagi maʼlumotlarni Adliya vazirligiga elektron shaklda taqdim etadi.3. Tegishli yil yakunlangandan soʻng, keyingi yilning 20-sanasiga qadar2-bosqichDavlat boshqaruvi akademiyasi, Yuridik kadrlarni qayta tayyorlash va malakasini oshirish institutiMalaka oshirishdan oʻtgan davlat organlari va tashkilotlarining murojaatlar bilan ish olib boruvchi xodimlari haqidagi maʼlumotni Adliya vazirligiga elektron shaklda taqdim etadi.Har chorakda, tegishli chorak yakunlangandan soʻng, keyingi oyning 5-sanasiga qadar3-bosqichAdliya vazirligi, Qoraqalpogʻiston Respublikasi Adliya vazirligi, viloyatlar va Toshkent shahar adliya boshqarmalari, tuman (shahar) adliya boʻlimlari1. Murojaatlar bilan ish olib boruvchi xodimlarning maʼlumotlari bazasini shakllantiradi hamda yuritadi.1. Taqdim qilingan maʼlumotlar kelib tushgandan soʻng 2 ish kuni ichida.2. Davlat tashkilotlaridan murojaatlar bilan ishlash faoliyatiga doir boshqa tegishli hujjatlar va maʼlumotlarni soʻrab oladi.2. Zaruratga koʻra ________________________da 20___ yilning ___ yarim yilligida ___________________ jismoniy va yuridik (taʼlim muassasasi nomi) (buyurtmachi davlat organi yoki tashkiloti nomi) shaxslarning murojaatlari bilan ish olib boruvchi xodimlarining malaka oshirish kurslarida oʻqitish boʻyicha guruhlarning T AQSIMOT-REJASI Davlat organi yoki tashkilot nomi Oʻqitish davri Oʻqish shakli Markaziy apparat Idoraviy mansub tashkilotlar Qoraqalpogʻiston Respublikasi Andijon Buxoro Jizzax Namangan Navoiy Samarqand Sirdaryo Surxondaryo Toshkent viloyati Toshkent shahri Fargʻona Xorazm Qashqadaryo Jami 1 2 3 4 5 6 7 8 9 10 11 12 13 14 15 16 17 18 19 20 T/r F.I.O. Tugʻilgan yili va joyi Tamomlagan taʼlim muassasasi va vaqti Lavozimi (ish joyi koʻrsatilgan holda) Ish joyi manzili va xodimining elektron pochtasi Xizmat va uyali telefon raqami Egallab turgan lavozimga qabul qilingan vaqti Shundan egallab turgan lavozimidagi ish staji (7-ustundan) Taʼlim muassasasida malakasini oshirgan vaqti (sertifikatning seriyasi, raqami, berilgan hamda amal qilish muddati koʻrsatilgan holda) 1 2 3 4 5 6 7 8 9 1. 2. 3. .... T/r F.I.O. Tugʻilgan yili va joyi Ish joyi Lavozimi Malaka oshirgan vaqti Malaka oshirganligi toʻgʻrisida berilgan sertifikatning vaqti, seriyasi va raqami 1. 2. 3. ....